มหกรรม "สมุนไพร" ครั้งที่ 18 รวบรวมทั้งสมุนไพร และ "กัญชา" ประชาชนให้ความสนใจคับคั่ง
บรรยากาศงาน มหกรรมสมุนไพรแห่งชาติฯ ครั้งที่ 18 กัญชานำไทย สมุนไพรสร้างชาติ เข้าสู่วันที่ 4  ประชาชนให้ความสนใจในงานนี้อย่างคับคั่ง ซึ่งเป็นการรวบรวมทั้งสมุนไพร และ "กัญชา" ที่น่าสนใจมารวมไว้ในงานเดียว รวมถึงผู้ประกอบการ วิสาหกิจชุมชนที่จัดจำหน่ายสินค้าแปรรูปจากกัญชา สู่อาหารและเครื่องดื่ม  ถูกใจผู้ที่ชื่นชอบสมุนไพรเป็นอย่างมากนายภูเมธ บวรภัคภูวงศ์ ประธานวิสาหกิจชุมชน กลุ่มปลูกพืชสมุนไพรทางเลือกและการแปรรูป จังหวัดหนองบัวลำภู กล่าวว่า จุดเริ่มต้นจากเข้าสู่วงการพืชสมุนไพร จากกระแสการผลักดันสมุนไพรกัญชาที่ผ่านมา เห็นว่าเป็นโอกาสในการนำมาใช้ประโยชน์เพื่อสร้างรายได้ให้ครอบครัวหลังจากที่มีการปลดล็อกนำกัญชามาบริโภคก็ได้จัดตั้งครัวอาหาร เพื่อนำชิ้นส่วนกัญชาแปรรูปและปรุงรสให้ร้านอาหารตน ซึ่งผลตอบรับดีเพราะเป็นของใหม่ลูกค้าต่างเดินทางมาใช้บริการมากขึ้นนางสาวกุลธิดา จังหวัดนนทบุรี ประชาชนที่สนใจงานนี้ กล่าวว่า หลังจากคุณแม่เป็นโรคเบาหวาน ตนได้ทราบข่าวจากเพื่อนที่มางานว่ามีพืชสมุนไพร หรือกัญชา ช่วยรักษาโรคได้ จึงเดินทางมาดูงานนี้ ซึ่งส่วนตัวมีความสนใจสมุนไพรอยู่แล้วที่ช่วยในการปวดเมื่อย เช่น น้ำมันจากกัญชา ตนมองว่างานนี้น่าสนใจ เพราะทำให้รู้ว่าพืชสมุนไพรกัญชา หรือกัญชง สามารถแปรรูปได้หลายอย่างนอกจากนี้ ภายยังมีการแสดงนิทรรศการสายพันธุ์กัญชาทั่วไทยนับร้อยต้น พร้อมนวัตกรรมการพัฒนากัญชาไทยแบบไร้รอยต่อเพื่อต่อยอดเศรษฐกิจ, การแสดงนวัตกรรมและบริการของเครือข่ายกัญชา กัญชงและสมุนไพรไทยในสถานการณ์โควิด -19 พร้อมศึกษาเส้นทางท่องเที่ยวสายสุขภาพ, กาดมั่ว ตลาดพื้นเมือง 4 ภูมิภาค, นิทรรศการภูมิปัญญาการใช้สมุนไพรในดูแลสุขภาพทั้ง 4 ภาค ประชาชนที่สนใจสามารถเดินทางร่วมงานได้ที่รอยัล พารากอน ฮอลล์ ชั้น 5 ศูนย์การค้าสยามพารากอน จนถึงวันที่ 26 ธันวาคมนี้